สวัสดีค่ะ คุณ ประจำเดือนหนูไม่มาอะค่ะ คือ หนูพึ่งมีอะไรกับแฟนเมื่อต้นเดือน มิถุนา ค่ะ แล้วพอช่วงประมาณ สิ้นเดือน มิถุนา ประจำเดือนมาปกติค่ะ แต่พอสิ้นเดือน กรกฏา ประจำเดือนไม่มาค่ะ จนตอนนี้จะสิ้นเดือนสิงหาแล้วก่อยังไม่มาค่ะ อาการที่จะท้องก่อไม่มีเลยค่ะ หนูเลยสงสัยว่าเปนเพราะอะไรค่ะ และหนูควรจะทำยังไงค่ะ
สวัสดีค่ะ หากมีเพศสัมพันธ์ในช่วงต้นเดือน มิ.ย. และได้มีประจำเดือนมาแล้วในช่วงสิ้นเดือน มิ.ย. โดยมาเป็นปกติดี ก็แสดงว่าไม่มีการตั้งครรภ์เกิดขึ้นจากการมีเพศสัมพันธ์ในช่วงต้นเดือนค่ะ และหากหลังจากที่ประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นแต่อย่างใดดังนั้นการที่ประจำเดือนไม่มา จึงน่าจะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้รอประจำเดือนไปอีกซักระยะ หากประจำเดือนยังคงไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น มีภาวะถุงน้ำจำนวนมากในรังไข่ (PCOS), มีภาวะไทรอยด์เป็นพิษ เป็นต้น